NYOMOT HAGYUNK A VLÁGBAN…
A Krajczáros Alapítvány 1993-ban, a rendszerváltozást követő légkörben jött létre. A Magyar Honvédség pénzügyi szolgálatában dolgozó tisztek, közalkalmazottak alapították, illetve lettek a kuratórium tisztségviselői. A névválasztást is ez motiválta, valamint az akkori „szegénység”, a hadsereg globális eladósodottsága.

Kezdetben a HM tárca érdekszféráiba tartozó tevékenység valósult meg, a csapattagozatban szolgálókra koncentrálva. Így segélyezés, majd katonacsaládok gyerekeinek nyári táboroztatása, honvéd üdülőknek különféle eszközök (pl. TV, asztalok, napozók, stb.) biztosítása, a laktanyákban akkor még ritkaságnak számító fénymásoló, számítógép, mobil telefon, stb. adományozás, katonazenekarok működésének elősegítése volt a produktum lényege.
Később – az alapító okirat biztosította széles mozgástérben – a HATÁRON TÚLI hadisírjaink gondozása és ehhez köthető kulturális programok, a külhoni magyarsággal kapcsolattartás, a történelmünk vérzivataros eseményeit felelevenítő munka felé tolódott el a hangsúly. Ez képezi mostanra a szervezet fő profilját. A szervezet hazai és főként külföldi ismertsége a teljesítménnyel összhangban fokozatosan, de egyre szélesebbé vált.
2010-től a programjaink közül kiemelhető:
· a V4 országok hadisírgondozó civil formációival Visegrad Working Group for Military Cemeteries partnerség megteremtése, valamint gesztor szervezete vagyunk a HáEmGo (Háborús Emlékhelyeket Gondozó) nem formális civil együttműködésnek,
· az Isonzó, Doberdó térségben, majd a Felvidék Ék-i részén lévő katonatemetőkben - önkéntes tizenévesekkel és nyugdíjasokkal - végzett rekonstrukciós munkálatok,
· november 11-én 11 órakor a Nemzetközi Gyertyagyújtási Akció megszervezése és országhatárokon, éveken átívelően kiteljesedése, a pipacs, mint a vér virága szimbólum meghonosítása hazánkban és Kelet-Európában,
· [bookmark: _Hlk242177790]Közép-Európa léptékben is egyedülálló tematikus festménygyűjtemény létrehozása, illetve határainkon inneni és túli kiállítássorozat, Székesfehérváron a Krajczáros Art Gallery létrehozása és működtetése,
· a kezdeményezésünkre az I. vh. centenáriuma jegyében emlékfák (békefák) sora került elültetésre,
· vérzivataros történelmünket idéző helyszíneken 28 db emlékhelyek, köztéri szobrok létrehozása itthon és külhonban, ehhez kötődően emberi emlékezetet fenntartó hazai és külföldi rendezvények sorozata,
· szakmai kiadványok megjelentetése,
· szlovákiai és magyar partnereinkkel idén a rákbetegséggel küzdőket vagy abból gyógyultakat érintő „nárcisz” mozgalom terén bővítettük tevékenységi körünket,
· [bookmark: _Hlk242177747]mintegy 3 ezer db új és használt könyv áll rendelkezésünkre, melyekből a galériákban jóval piaci ár alatt 100-200 Ft-os áron van módunk értékesíteni.

2026-ban alapító okirat módosítottunk, melynek során a teljes nevünket Krajczáros Alapítvány a kultúra és a szolidaritás értékek mentén verzióra módosítottuk.

Az évek során megszerzett elismertség mellett váltakoztak a sikerélmények és az esetenkénti kudarcok. A nemzetközi hatókörű közösség formálódás során voltak lemorzsolódások, de mindig érkeztek új önkéntesek, valamint létrejött egy „törzsgárda”, akik szívesen tették, teszik dolgukat a közhasznú minősítésű Krajczáros Alapítvány által képviselt értékek fennmaradása, népszerűsítése érdekében. Mindez évente (különféle korosztálynak) 7-8 ezer ingyen munkaóra teljesítése keretében valósul meg. Tisztségviselőink díjazásban nem részesülnek. Számos civil díjat ítéltek meg szervezetünknek és önkénteseinknek, közte az Aranyember és 5 főnek Magyar Kultúra Lovagja megtisztelő címeket.
A fejődésnek mindig vannak korlátjai. Esetünkben ez jellemzően a pénzügyi eszközök hiányára vezethető vissza. A mostanra elért szervezeti méret és színvonal megtartásához, a működő projektek fejlesztéséhez már nem elégséges a csakis önkéntesek részvételére alapozandó működés. A rengeteg bürokratikus kötelezettségnek megfeleléshez szükséges, hogy az alapítvány jelen legyen a foglalkoztatók körében is. Ehhez rengeteg pénzre volna szükség, ám ez csak csordogál-csordogál, miközben az általunk (állami feladatok közül is átvállaltan) végzett tevékenységre szükség van, de fizető képes kereslet nincs iránta. Így jórészt csak az igen szűkös pályázati forrásokra lehet támaszkodni. Ezek azonban részben az előírt önrészek, másrészt a sok évre áthúzódó (időközben hagyománnyá lett) projektek okán egyre kevésbé vannak összhangban a szervezet valós igényeivel. Ez pedig magában hordozza a 3 évtizedes munkával megszerzett „vagyon” gyors ütemű felélésének veszélyét. Ennek intő jele mutatkozott meg 2018-ban, amikor nagyságrendileg veszteségessé válást csakis a Bánkon lévő képző, alkotó bázis célokat szolgáló ingatlantól – fájó szívvel - meg kellett válnia az alapítványnak.
Egyre feszítőbb igényként jelentkezik a szervezet vezetését végző garnitúra elöregedése, amibe beleértendőnek tekintendő az alapítók személye is. A megnyugtató jövőkép érdekében elkerülhetetlenné válik a fiatalítás, ám e téren szinte megoldhatatlan gátként tornyosodik, hogy a potenciálisan figyelembe vehető körben a napi megélhetésé a prioritás, vagyis pénzeszközök nélkül nem körvonalazódik olyan személy(-ek), aki(-k) fel tudja(-ák) vállalni bérezés nélkül a szervezet működtetését…
Végkövetkeztetés, a forráshiány a kulcskérdése Krajczáros Alapítvány stratégiai fennmaradásának, a 33 év alatt teremtett értékeink átörökítésének. Ehhez nem elégségesek a folyóbevételek, egy jelentősebb tőkeinjekció (is) nélkülözhetetlen. Evvel együtt törekszünk a szemnek és tartalomra is „értékes” kiadványainkból, a festmény kollekciónkból értékesítésre, valamint a galériánk szabad kapacitásának tartamában a helyiség más közösségek számára történő hasznosítására. (nim)

